CELEX: 32020D1501
Language: fi
Date: 2020-10-14 00:00:00
Title: komission täytäntöönpanopäätös (EU) 2020/1501, annettu 14 päivänä lokakuuta 2020, Euroopan parlamentin ja neuvoston asetuksen (EU) 2018/1139 nojalla tehdystä arvioinnista, joka koskee Saksan myöntämää väliaikaista poikkeusta tietyistä komission asetuksen (EU) N:o 1321/2014 säännöksistä (tiedoksiannettu numerolla C(2020) 6891) (Ainoastaan saksankielinen teksti on todistusvoimainen) (ETA:n kannalta merkityksellinen teksti)

16.10.2020   
               
               
                  FI
               
               
                  Euroopan unionin virallinen lehti
               
               
                  L 342/23
               
            
         KOMISSION TÄYTÄNTÖÖNPANOPÄÄTÖS (EU) 2020/1501,
         annettu 14 päivänä lokakuuta 2020,
         Euroopan parlamentin ja neuvoston asetuksen (EU) 2018/1139 nojalla tehdystä arvioinnista, joka koskee Saksan myöntämää väliaikaista poikkeusta tietyistä komission asetuksen (EU) N:o 1321/2014 säännöksistä
         
            
               (tiedoksiannettu numerolla C(2020) 6891)
            
         
         (Ainoastaan saksankielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 71 artiklan 2 kohdan,
         sekä katsoo seuraavaa:
         
                     (1)
                  
                  
                     Toimivaltainen viranomainen Luftfahrt-Bundesamt, jäljempänä ’LBA’, ilmoitti Saksan puolesta 25 päivänä helmikuuta 2020 komissiolle, Euroopan unionin lentoturvallisuusvirastolle, jäljempänä ’virasto’ tai ’EASA’, ja muille jäsenvaltioille, että se oli myöntänyt Lufthansa Technik AG:lle poikkeuksen komission asetuksen (EU) N:o 1321/2014 (2) liitteessä II (145 osa) olevan 145.A.42 kohdan noudattamisesta. Mainitun kohdan mukaan 145 osan mukaisesti hyväksytyn organisaation on varmistettava, että ainoastaan sellaisia komponentteja asennetaan ilma-alukseen tai toiseen komponenttiin, jotka ovat tyydyttävässä kunnossa ja jotka on luovutettu käyttöön EASA 1 -lomaketta tai vastaavaa käyttäen, ja että sovellettavissa huoltotiedoissa määritetään kyseinen komponentti, vakio-osa tai materiaali.
                  
               
                     (2)
                  
                  
                     LBA myönsi poikkeuksen lisätyyppihyväksymistodistuksia, jäljempänä ’STC’, koskeviin tuleviin hankkeisiin, ja sen ansiosta Lufthansa Technik AG voi tietyissä tapauksissa olla soveltamatta komission asetuksen (EU) N:o 1321/2014 liitteessä II (145 osa) olevaa 145.A.42 kohtaa tiettyihin sellaisiin komponentteihin, jotka Lufthansa Technik AG asentaa ja jotka oli valmistettu prototyyppikomponenttina.
                  
               
                     (3)
                  
                  
                     LBA toteaa, että aiemmin valmistaja ei olisi voinut hyväksyä uudelleen eräitä Lufthansa Technik AG:n ilma-aluksiin asentamia prototyyppikomponentteja muutoksen suunnittelutietojen mukaisiksi sen jälkeen, kun muutos oli hyväksytty STC:n myöntämisen yhteydessä. LBA viittaa tapauksiin, joissa valmistaja oli sijoittautunut Yhdysvaltoihin ja joissa uudelleenhyväksyntä ei ollut mahdollista sen jälkeen, kun komponentti oli lähtenyt valmistajalta, ja tapauksiin, joissa valmistajasta oli tullut maksukyvytön ennen suunnittelutietojen hyväksymistä. LBA toteaa, että tällaisissa tapauksissa näiden komponenttien uudelleenhyväksyntä ei joko ollut mahdollista tai aiheutti hallinnollisen rasitteen, joka viivästytti ilma-aluksen palauttamista toimintakuntoon, minkä vuoksi Lufthansa Technik AG ei kyennyt täyttämään asiakkaiden tilauksia ja sille aiheutui rahoituksellinen ja taloudellinen riski.
                  
               
                     (4)
                  
                  
                     LBA:n myöntämässä poikkeuksessa ei täsmennetä niitä tuotteita tai hankkeita, joihin Lufthansa Technik AG:n ei tarvitse soveltaa komission asetuksen (EU) N:o 1321/2014 liitteessä II (145 osa) olevaa 145.A.42 kohtaa ja joihin se voi hyväksyä vaatimustenvastaisten komponenttien asentamisen. LBA toteaa, että Lufthansa Technik AG:llä on vain vähän tulevia STC-hankkeita, joissa tällaisia ongelmia saattaa esiintyä ja joissa Lufthansa Technik AG ei ehkä pysty noudattamaan komission asetuksen (EU) N:o 1321/2014 liitteessä II (145 osa) olevaa 145.A.42 kohtaa. Poikkeus myönnettiin nämä mahdolliset ongelmat ennakoiden, jotta voidaan välttää viivästykset muutettujen ilma-alusten palauttamisessa toimintakuntoon tulevaisuudessa. Poikkeus on voimassa 13 päivästä helmikuuta 202031 päivään joulukuuta 2021, joten se on pidempi kuin kahdeksan peräkkäistä kuukautta.
                  
               
                     (5)
                  
                  
                     Poikkeuksessa määrätään komission asetuksen (EU) N:o 1321/2014 liitteessä II (145 osa) olevan 145.A.42 kohdan noudattamatta jättämisen lieventämiseksi, että Lufthansa Technik AG saa luovuttaa prototyyppikomponenteilla varustettuja ilma-aluksia sellaista vaihtoehtoista menettelyä noudattaen, jossa kunkin tällaisen komponentin hyväksyntätilannetta verrataan hyväksyttyihin suunnittelutietoihin, jotka saatiin sen jälkeen, kun vastaava STC-hyväksyntämenettely oli saatettu päätökseen.
                  
               
                     (6)
                  
                  
                     Arvioinnin jälkeen virasto antoi 16 päivänä heinäkuuta 2020 kielteisen suosituksen LBA:n myöntämästä poikkeuksesta.
                  
               
                     (7)
                  
                  
                     Komissio on samaa mieltä viraston suosituksesta.
                  
               
                     (8)
                  
                  
                     Asetuksen (EU) 2018/1139 71 artiklan 1 kohdan nojalla jäsenvaltio saa myöntää poikkeuksen mainitun asetuksen soveltamisalaan kuuluville luonnollisille henkilölle tai oikeushenkilölle ainoastaan ”sellaisissa kiireellisissä ja ennalta arvaamattomissa olosuhteissa, jotka vaikuttavat kyseisiin henkilöihin tai näiden henkilöiden kiireellisiin operatiivisiin tarpeisiin” ja edellyttäen, että kaikki mainitun artiklan a–d alakohdassa säädetyt edellytykset täyttyvät.
                  
               
                     (9)
                  
                  
                     ”Kiireellisten ja ennalta arvaamattomien olosuhteiden” tai ”kiireellisten operatiivisten tarpeiden” osalta komissio katsoo, että poikkeusta ei voida perustella Lufthansa Technik AG:hen vaikuttavilla kiireellisillä ja ennalta arvaamattomilla olosuhteilla eikä Lufthansa Technik AG:n kiireellisillä operatiivisilla tarpeilla, kuten asetuksen (EU) 2018/1139 71 artiklan 1 kohdassa vaaditaan. Poikkeus myönnetään mahdollisia sellaisia tulevia ongelmia ennakoiden, jotka liittyvät prototyyppikomponenttien uudelleenhyväksyntään. Vaikka jotkin näistä ongelmista voivat olla ennalta-arvaamattomia, kuten tavarantoimittajan konkurssi, tai ne voivat johtaa operatiiviseen tarpeeseen ottaa ilma-alus käyttöön, niitä ei ole esiintynyt eikä ole esiintymässä poikkeuksen myöntämishetkellä. Saksa ei etenkään toimittanut mitään näyttöä siitä, että tietyt valmistajat olisivat ilmoittaneet Lufthansa Technik AG:lle, etteivät ne pysty toimittamaan tietyistä hankkeista komponentteja koskevia vaadittuja hyväksyntälausuntoja. Tämän vuoksi komissio katsoo, että kiireellisyysvaatimus ei täyty tässä tapauksessa.
                  
               
                     (10)
                  
                  
                     Lisäksi komissio katsoo, että poikkeus ei täytä vaadittuja soveltamisalaa ja kestoa koskevia rajoituksia, jotka vahvistetaan asetuksen (EU) 2018/1139 71 artiklan 1 kohdan d alakohdassa. Vaikka poikkeus myönnetään vain tapauksissa, joissa prototyyppikomponentin uudelleenhyväksyntä ei ole mahdollista, poikkeusta sovelletaan tosiasiallisesti kaikkiin STC-hankkeisiin, jotka toteutetaan sen soveltamisaikana, ja rajoittamattomaan määrään mahdollisia komponentteja, jotka on tarkoitus asentaa tällaisten STC-hankkeiden tueksi. Lisäksi komissio toteaa, ettei LBA ole osoittanut, että poikkeuksen kesto olisi rajattu ehdottoman välttämättömään. Vaikka poikkeuksen voimassaolon on määrä päättyä 31 päivänä joulukuuta 2021, LBA ei perustellut vakuuttavasti, miten kyseinen voimassaolon päättymispäivä liittyy poikkeuksen edellyttämiin olosuhteisiin tai tarpeisiin.
                  
               
                     (11)
                  
                  
                     Näin ollen LBA:n myöntämä poikkeus ei täytä asetuksen (EU) 2018/1139 71 artiklan 1 kohdassa säädettyjä edellytyksiä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Saksan myöntämä ja komissiolle, Euroopan unionin lentoturvallisuusvirastolle ja muille jäsenvaltioille 25 päivänä helmikuuta 2020 ilmoitettu asetuksen (EU) N:o 1321/2014 liitteessä II (145 osa) olevan 145.A.42 kohdan vaatimuksia koskeva poikkeus, jonka mukaan Lufthansa Technik AG:n ei tietyissä tapauksissa tarvitse noudattaa 145.A.42 kohdan vaatimuksia tiettyihin sellaisiin komponentteihin, jotka Lufthansa Technik AG asentaa ja jotka on valmistettu prototyyppikomponenttina, ei täytä asetuksen (EU) 2018/1139 71 artiklan 1 kohdassa säädettyjä edellytyksiä.
         
         
            2 artikla
            Tämä päätös on osoitettu Saksan liittotasavallalle.
         
         
            Tehty Brysselissä 14 päivänä lokakuuta 2020.
            
               
                  Komission puolesta
               
               Adina VĂLEAN
               
                  Komission jäsen
               
            
         
         
            (1)  EUVL L 212, 22.8.2018, s. 1.
         
            (2)  Komission asetus (EU) N:o 1321/2014, annettu 26 päivänä marraskuuta 2014, ilma-alusten sekä ilmailutuotteiden, osien ja laitteiden jatkuvan lentokelpoisuuden ylläpidosta ja näihin tehtäviin osallistuvien organisaatioiden ja henkilöstön hyväksymisestä (EUVL L 362, 17.12.2014, s. 1).